פריסטלי רשמה את קרב הבכורה שלה בארגון ההיאבקות WCPW ב-27 ביולי 2016, ובו היא הפסידה לניקסון ניוול. עם זאת, היא הצליחה לגבור עליה בקרב החוזר ביניהן לילה לאחר מכן. ב-24 באוגוסט, השתיים נפגשו פעם נוספת, הפעם במסגרת קרב מי שעומדת אחרונה אשר קבע את אלופת הנשים הראשונה בתולדות WCPW, שבו ניוול יצאה עם ידה על העליונה. פריסטלי כשלה בניסיונה לזכות בתואר מידי ניוול ב-1 בדצמבר, כשהפעם היא הפסידה כתוצאה מפסילה. לאחר הקרב, פריסטלי תקפה את ניוול וגנבה ממנה את התואר והכתירה את עצמה כ"אלופת הנשים האמיתית". היא הפסידה את אליפות הנשים הגנובה לניוול שביצעה את חזרתה לארגון בפברואר 2017. לעומת זאת, פריסטלי זכתה באליפות הנשים של WCPW, הפעם באופן חוקי, כאשר היא ניצחה את ניוול בקרב ללא פסילות. ב-16 ביוני, פריסטלי הוחלפה על ידי וייפר, זאת לאחר שהיא לא הייתה כשירה להתחרות. בקרב ביניהן, היא איבדה את התואר, כשקיי לי ריי הצמידה את וייפר לניצחון. בעקבות זאת, פריסטלי פתחה בפיוד עם וייפר, כשב-3 באוקטובר היא גברה על וייפר בקרב אשר סיים את הפיוד בין השתיים. ב-17 ביוני 2018, פריסטלי ניצחה את מילי מקנזי ושמרה על אליפות הנשים של Defiant. ב-3 בדצמבר, היא הפסידה את התואר לקאנג'י בקרב גונטלט אשר כלל בנוסף את קיי לי ריי, לנה אוסטין, ליטל מיס רוקסי ומילי מקנזי.
World Wonder Ring Stardom (2017–היום).
ב-14 באוקטובר 2017, פריסטלי ערכה את הופעת הבכורה שלה בארגון היאבקות הנשים היפני, סטארדום, כאשר היא השתתפה בטורניר ליגת אלילות סטארדום. כמה ימים לפני גמר הטורניר, פריסטלי איתגרה ללא הצלחה את טוני סטורם לקרב על אליפות SWA ואליפות סטארדום. לבסוף, היא זכתה בטורניר ביחד עם קלי קליין. לאחר הטורניר, השתיים כשלו בניסיונן לזכות באליפות אלילות סטארדום, לאחר שהפסידו לאודו טאי (האנה קימורה וקגטסו). כמו כן, היא הגיעה לגמר טורניר הסינדרלה לשנת 2018, אך הפסידה בו למומו וואטאנבי.
ב-4 במאי 2019, פריסטלי גברה על קגטסו וזכתה באליפות סטארדום. בינואר 2020, פריסטלי הצטוותה לשורות חברת קבוצת אודו טאי, ג'יימי הייטר, וביחד הן זכו באליפות אלילות סטארדום, והפכו למתאבקות הזרות הראשונות אשר זוכות בתואר זה. לאחר מכן, היא הצטרפה לקבוצת אודו טאי לאחר שבגדה בחברת קבוצת Queen's Quest, מומו וואטאנבי.
World of Sport (2018–2019).
ב-5 במאי 2018, פריסטלי השתתפה בקרב משולש נגד קיי לי ריי ווייפר, שבו היא כשלה בניסיונה לזכות באליפות הנשים של WOS. היא כשלה גם בניסיונתיה לזכות בתואר זה פעמים נוספות, כשאיתגרה את ריי בפרקים הבאים של התוכנית. לבסוף, ב-19 בינואר 2019, היא זכתה בתואר לאחר שהצמידה את וייפר לניצחון. לעומת זאת, היא איבדה את התואר לוייפר לאחר שהיא עזבה את הארגון.
All Elite Wrestling (2019–2020).
ב-22 בינואר 2019, דווח שפריסטלי הייתה קרובה לחתימה על חוזה בארגון ההיאבקות All Elite Wrestling (AEW) לאחר שסירבה להצעת החוזה מצד ה-WWE. ב-27 בפברואר במסגרת סדרת היוטיוב The Road to Double or Nothing דווח שפריסטלי תצטרף לארגון ותערוך את הבכורה שלה באירוע Fight for the Fallen. באירוע זה, שנערך ב-13 ביולי, היא חברה לשורות שוקו נאקאג'ימה וביחד הן ניצחו את בריט בייקר וריהו. באירוע הבא, All Out, שנערך ב-31 באוגוסט, פריסטלי השתתפה בקרב הקזינו באטל רויאל נשים, שבו הספיקה להדיח שלוש מתאבקות, אך הודחה לבסוף על ידי בריט בייקר. כתוצאה מכך, השתיים היו מעורבות בפיוד ביניהן, כשהן נאבקו אחת נגד השנייה באירוע Full Gear, שנערך ב-9 בנובמבר, ובו היא הפסידה לבייקר. פריסטלי רשמה את קרב הבכורה שלה בתוכנית השבועית המשנית "Dark" ב-11 בדצמבר, ובו היא נוצחה על ידי קריס סטטלנדר. ב-11 במרץ 2020 בפרק של התוכנית השבועית "Dynamite", פריסטלי חזרה כשהצטוותה לאלופת הנשים של AEW, ניילה רוז וביחד השתיים ניצחו את היקארו שידה וקריס סטטלנדר. לאחר הקרב, פריסטלי תקפה את רוז ואף איתגרה אותה לקרב על התואר שלה.
New Japan Pro-Wrestling (2020–2021).
ב-16 באוקטובר 2020, פריסטלי הופיעה לראשונה בארגון ההיאבקות היפני New Japan Pro-Wrestling (NJPW), כשהיא הפריעה בקרב של חברה, ויל אוספריי בקרב מול קאזוצ'יקה אוקאדה.
WWE (2021–היום).
ב-24 ביוני 2021, דווח שפריסטלי חתמה על חוזה בארגון ההיאבקות WWE, כאשר שם הבמה שלה נחשף כבלייר דבנפורט על ידי סדרת קטעי וידאו ששודרו בפרקי התוכנית NXT UK במטרה לבשר על הגעתה. קרב הבכורה שלה בזירה התקיים לבסוף ב-8 ביולי ובו היא רשמה ניצחון על לאורה די מתאו. ב-5 באוגוסט בפרק של התוכנית "NXT UK", דבנפורט גברה על זאיה ברוקסייד. ב-6 בינואר 2022, היא כשלה בניסיונה לזכות באליפות הנשים של NXT UK לאחר שהפסידה לאלופת הנשים, מייקו סאטומורה.
חיים אישיים.
פריסטלי אובחנה עם גידול מוחי, כשהייתה בת 14. כעבור ארבע שנים היא עברה ניתוח כדי להסיר גידול זה. מאז שנת 2017, פריסטלי מנהלת מערכת יחסים עם המתאבק וויל אוספריי.
פראן טורס
פראן טורס גרסיה (בספרדית: Ferran Torres García; נולד ב-29 בפברואר 2000) הוא כדורגלן ספרדי, המשחק בעמדת הקיצוני בברצלונה מהלה ליגה ובנבחרת ספרד.
קריירת מועדונים.
ולנסיה.
טורס נולד בעיירה פויוס שבמחוז האוטונומי ולנסיה שבספרד. בגיל שש הצטרף לאקדמיה של ולנסיה, הקבוצה הגדולה של המחוז.
באוקטובר 2016, כשהיה בן 16 וחצי, החל טורס לשחק במדי קבוצת המילואים של ולנסיה בליגה השלישית בספרד את עונת 2017/2018 טורס התחיל כשחקן קבוצת המילואים של ולנסיה אך במהלך העונה קודם לקבוצה הבוגרת של המועדון שמשחקת בלה ליגה.
ב-30 בנובמבר 2017 ערך את הופעת הבכורה שלו במדי ולנסיה כשנכנס כמחליף בניצחון 1–4 על ריאל סרגוסה במסגרת הגביע הספרדי. ב-16 בדצמבר ערך את הופעת הבכורה שלו בלה ליגה, כשנכנס כמחליף במשחק מול אייבר, בכך טורס הפך לשחקן הראשון שנולד בשנות ה-2000 שמשחק בליגה הספרדית. באותה עונה טורס ערך 16 הופעות במדי ולנסיה. בעונת 2018/2019 טורס קיבל מספר רב יותר של הזדמנויות תחת המאמן מרסליניו, ושותף במדי הקבוצה גם בליגת האלופות.
את שערו הראשון במדי הקבוצה, כבש טורס בניצחון 0–3 על ספורטינג חיחון בשמינית גמר הגביע הספרדי. ארבעה ימים לאחר מכן הוא כבש את שערו הראשון בלה ליגה, בניצחון 1–2 על סלטה ויגו. טורס כבש שני שערים באותה עונה בליגה ועזר לולנסיה לסיים במקום הרביעי ולהבטיח מקום בליגת האלופות, ולנסיה גם זכתה בגביע הספרדי באותה עונה לאחר שניצחה את ברצלונה בגמר, אך טורס לא שותף במשחק הגמר.
בעונת 2019/2020 טורס הפך לשחקן הרכב קבוע בולנסיה, באותה עונה הוא כבש שישה שערים, ארבעה מתוכם בליגה ושני שערים בליגת האלופות. עם זאת, ולנסיה הייתה בעונה לא פשוטה במהלכה פוטרו שני מאמנים, מרסליניו ואלברט סלאדס, והיא סיימה במקום התשיעי בליגה.
מנצ'סטר סיטי.
ב-4 באוגוסט 2020 טורס חתם במנצ'סטר סיטי מהפרמייר ליג על חוזה לחמש עונות. סכום ההעברה הוא 25 מיליון אירו ועוד בונוסים בסכום 12 מיליון אירו.
ב-3 בנובמבר הפך טורס לשחקן הראשון בתולדות מנצ’סטר סיטי שכובש בשלוש ההופעות הראשונות שלו בליגת האלופות. ב-28 בנובמבר כבש שער בכורה בפרמייר ליג בניצחון קבוצתו 0–5 על ברנלי.
ברצלונה.
ב-28 בדצמבר 2021 חתם בברצלונה מהלה ליגה על חוזה עד שנת 2027. סכום ההעברה הוא 55 מיליון אירו ועוד בונוסים עתידיים בסכום 10 מיליון אירו. סעיף השחרור שלו בקבוצה עומד על מיליארד אירו.
ב-12 בינואר 2022 ערך את הופעת הבכורה שלו בהפסד 2–3 לריאל מדריד בחצי גמר הסופר קאפ. ב-20 בינואר 2022 כבש את שער הבכורה שלו במדי ברצלונה בהפסד 2–3 לאתלטיק בילבאו במסגרת הגביע הספרדי. ב-6 במרץ כבש את השער הראשון שלו בלה ליגה במדי ברצלונה, בניצחון 2–1 על אלצ'ה.
קריירה בינלאומית.
16 יום בלבד לאחר שחתם במנצ'סטר סיטי, זומן טורס לראשונה לנבחרת ספרד הבוגרת. הוא ערך את הופעת הבכורה שלו נגד גרמניה בליגת האומות ב-3 בספטמבר 2020. שלושה ימים לאחר מכן, הוא כבש את השער הראשון שלו בניצחון 4–0 על אוקראינה. ב-17 בנובמבר 2020 כבש שלושער בניצחון 6–0 על גרמניה.
כלים פרהיסטוריים
קדחת טרופית
קובנט גרדן
ארץ לאבקראפט (סדרת טלוויזיה)
ארץ לאבקראפט (באנגלית: Lovecraft Country) היא סדרת טלוויזיה אמריקאית מסוגת דרמת-אימה שנוצרה על ידי מישה גרין על פי רומן משנת 2016 בשם זהה מאת מאט רוף. הסדרה עלתה לשידור ברשת "HBO" ב-16 באוגוסט 2020. בישראל, הסדרה משודרת ב-HOT HBO, yes ו-סלקום tv. הסדרה קיבלה מועמדות לפרס אמי ה-73 בשמונה עשרה קטגוריות.
הסדרה עוקבת אחרי אטיקוס בלאק וחברתו לטישה שיוצאים, ביחד עם דודו של אטיקוס – ג'ורג', למסע ברחבי ארצות הברית בתקופת שנות ה-50 כדי למצוא את אביו הנעדר של אטיקוס. המסע, שמתרחש בתקופה בה חוקי ההפרדה הגזעית עוד היו בתוקף ונאכפו ברחבי הארץ, הופך למסע הישרדות כאשר השלושה נאלצים להתגבר גם על אימת הגזענות האלימה של אותה תקופה בארצות הברית וגם על מפלצות מפחידות שיצאו מתוך כתביו של ה.פ. לאבקרפט שנקרות בדרכם.
למרות שנמסר על פיתוח עונה שנייה לסדרה, ביולי 2021, הודיעה רשת "HBO" על ביטול הסדרה.
עלילה.